****

|  |  |
| --- | --- |
| Šā profesionālā standarta mērķis ir sniegt atbalstu antidopinga nozarei, nodrošinot kompetences paraugu noteiktam amatam. Antidopinga organizācijas (ADO) var izmantot šo profesionālo standartu, lai palīdzētu novērtēt kompetenci un – kas ir svarīgi – lai atbalstītu profesionāļu kvalifikācijas celšanu, identificējot profesionālās pilnveides vajadzības.  Versija: 1.0  Publicēts: 2021. gada novembrī | Profesionālajā standartā:   * aprakstītas attiecīgā antidopinga speciālista amata galvenās funkcijas; * sīki izklāstīts paredzētais kompetences standarts katrai no šīm funkcijām (izmantojot izpildes kritērijus); * sīki izklāstītas šim amatam nepieciešamās zināšanu un prasmju prasības. |

Graphical user interface, text

Description automatically generated

|  |  |  |  |  |
| --- | --- | --- | --- | --- |
| 1. Veikt pārbaudi, lai novērtētu to, vai apsūdzēt personu\* antidopinga noteikumu pārkāpumā(-os)\*, un veikt attiecīgas darbības | | | | |
| Vākt un pārbaudīt informāciju, kas saistīta ar iespējamo(-ajiem) antidopinga noteikumu pārkāpumu(-iem)\* | Izpildes kritēriji  Jums ir jāspēj: | | Zināšanas un izpratne | |
| PC1 | saskaņā ar piemērojamajām prasībām sagatavot lietas materiālus attiecībā uz visiem jaunajiem iespējamajiem ADNP; | K1 | Lietas materiālu un uzskaites sagatavošanas procedūras |
| PC2 | saskaņā ar piemērojamajām prasībām izveidot un rūpīgi veikt uzskaiti, ievadot visu būtisko informāciju; | K2 | ADNP |
| PC3 | ja nepieciešams, identificēt, iegūt un pieprasīt papildu informāciju vai izmeklēšanu; | K3 | Piemērojamās sekas |
| PC4 | noteikt, vai ir pietiekams pamatojums, lai saskaņā ar piemērojamajiem noteikumiem izslēgtu ADNP iespēju; | K4 | Piemērojamie termiņi procedūrām |
| PC5 | dokumentēt pārbaudes procesu; | K5 | Piemērojamie konfidencialitātes un privātuma noteikumi |
| PC6 | veikt pārbaudi atbilstoši piemērojamajiem konfidencialitātes un privātuma noteikumiem, kā arī piemērojamajos termiņos; |  |  |
| Attiecīgos gadījumos informēt personu\* par apgalvojumu(-iem), kā arī lūgt un dot iespēju sniegt atbildi | PC1 | rakstveidā informēt personu par attiecīgo(-ajiem) ADNP un piemērojamajām sekām, tostarp pagaidu aizliegumiem piedalīties sacensībās (attiecīgos gadījumos); | K1 | ADNP |
| PC2 | sniegt personai attiecīgu dokumentāciju, kurā tiek pamatots(-i) apgalvojums(-i); | K2 | Piemērojamās sekas |
| PC3 | informēt personu par tās tiesībām un sniegt tai nepieciešamo informāciju, lai tā varētu izmantot šīs tiesības piemērojamajos termiņos; | K3 | Piemērojamās prasības, procedūras un termiņi, kas saistīti ar paziņojumiem par ADNP |
| PC4 | informēt personu par to, kādi ir ieguvumi apgalvojuma(-u) atzīšanas, būtiskas palīdzības sniegšanas un/vai lietas noregulējuma līguma noslēgšanas gadījumā; | K4 | Personas tiesības pēc sākotnējās pārskatīšanas un paziņošanas un kāpēc svarīgi ir izmantot savas tiesības |
| PC5 | apstiprināt termiņus, kādos personai ir jāsniedz atbilde, un dot atbilstīgu laiku pirms turpmāko darbību veikšanas; | K5 | Saturs, kas ir jāietver paziņojumā |
| PC6 | informēt personu atbilstoši piemērojamajiem konfidencialitātes un privātuma noteikumiem, kā arī piemērojamajos termiņos; | K6 | Piemērojamie konfidencialitātes un privātuma noteikumi |
| Noteikt pareizo rīcību, izvērtējot visu attiecīgo informāciju | PC1 | analizēt visu pieejamo informāciju, lai noteiktu, vai ir izpildītas prasības attiecībā uz ADNP; | K1 | ADNP |
| PC2 | novērtēt personas paskaidrojuma(-u) ticamību un precizitāti; | K2 | Piemērojamās sekas |
| PC3 | pārbaudīt, vai iepriekš ir bijuši ADNP; | K3 | Kā noteikt tīšumu un vainas pakāpi |
| PC4 | izvērtēt to, vai ADNP tika izdarīts(-i) tīši, personas vainas pakāpi un pamatojumu seku samazināšanai; | K4 | Attiecīgā judikatūra |
| PC5 | noteikt attiecīgās sekas; | K5 | Piemērojamie termiņi procedūrām |
| PC6 | pieņemt argumentētu lēmumu par to, kā virzīt attiecīgo lietu; | K6 | Piemērojamie konfidencialitātes un privātuma noteikumi |
| PC7 | reģistrēt lēmumu un darīt to zināmu personai saskaņā ar piemērojamajām prasībām; |  |  |
| PC8 | analizēt attiecīgo informāciju un noteikt to, kā virzīt lietu, atbilstoši piemērojamajiem konfidencialitātes un privātuma noteikumiem, kā arī piemērojamajos termiņos; |  |  |
| Attiecīgos gadījumos apsūdzēt personu\* antidopinga noteikumu pārkāpumā(-os)\*, par kura(-u) izdarīšanu tiek izteikti apgalvojumi, un ierosināt attiecīgas sekas | PC1 | informēt personu par attiecīgo(-ajiem) ADNP, neaprobežojoties ar informāciju, kas tika darīta zināma pirmajā paziņojumā; | K1 | ADNP |
| PC2 | attiecīgos gadījumos norādīt pagaidu aizliegumu piedalīties sacensībās; | K2 | Piemērojamās sekas |
| PC3 | norādīt piemērojamās sekas, tostarp vismaz attiecīgo diskvalifikācijas un anulēšanas periodu; | K3 | Saturs, kas ir jāietver apsūdzības paziņojumā |
| PC4 | sniegt attiecīgu dokumentāciju, kurā tiek pamatots(-i) apgalvojums(-i), ietverot visus papildu pamatojošos pierādījumus, kas nav jau sniegti; | K4 | Puses, kuras ir jāinformē par apsūdzību, un kā to izdarīt |
| PC5 | noteikt personai gala termiņu, līdz kuram tai ir jāatzīst ADNP, par kuru(-iem) tiek izteikti attiecīgie apgalvojumi, un jāakceptē ierosinātās sekas vai arī tas jāapstrīd un/vai jāpieprasa, lai tiktu veikta lietas izskatīšana; | K5 | Kā izmantot *ADAMS* funkcijas attiecībā uz rezultātu pārvaldību |
| PC6 | norādīt apstākļus, kādos tiek uzskatīts, ka persona ir atteikusies no tiesībām uz lietas izskatīšanu un atzinusi ADNP, kā arī akceptējusi attiecīgās sekas; | K6 | Piemērojamie termiņi procedūrām |
| PC7 | norādīt ieguvumus apgalvojuma(-u) atzīšanas, būtiskas palīdzības sniegšanas un/vai lietas noregulējuma līguma noslēgšanas gadījumā; | K7 | Piemērojamie konfidencialitātes un privātuma noteikumi |
| PC8 | ievietot apsūdzības paziņojumu *ADAMS*; |  |  |
| PC9 | izvirzīt personai apsūdzību un darīt zināmu apsūdzības paziņojumu atbilstoši piemērojamajiem konfidencialitātes un privātuma noteikumiem, kā arī piemērojamajos termiņos. |  |  |

|  |  |  |  |  |
| --- | --- | --- | --- | --- |
| 2. Pieņemt lēmumu par apsūdzību pēc savstarpējas vienošanās vai citādi izklāstīt antidopinga noteikumu pārkāpumu(-us)\* lietas izskatīšanas komisijā | | | | |
| Pieņemt lēmumu par apsūdzību pēc savstarpējas vienošanās, nenododot lietu izskatīšanai lietas izskatīšanas komisijai | Izpildes kritēriji  Jums ir jāspēj: | | Zināšanas un izpratne | |
| PC1 | izstrādāt lēmumu, kurā norādīti piemērojamie noteikumi, sīka faktiskā pamatinformācija, izdarītais(-tie) ADNP, piemērojamās sekas, diskvalifikācijas perioda sākums un pamatojumi sankciju samazināšanai vai palielināšanai; | K1 | ADNP |
| PC2 | sniegt lēmuma un pamatojuma argumentu kopsavilkumu angļu vai franču valodā, kā arī meklēšanai pieejamu lēmuma versiju gadījumos, kad lēmums nav sagatavots angļu vai franču valodā; | K2 | Piemērojamās sekas |
| PC3 | informēt personu par tās statusu diskvalifikācijas periodā, kā arī par to, ka tā joprojām tiks pārbaudīta; | K3 | Kad un kā konsultēties ar *WADA* par lietām, kas tiek atrisinātas pēc savstarpējas vienošanās |
| PC4 | informēt personu, ka tā joprojām var sniegt būtisku palīdzību; | K4 | Saturs, kas ir jāietver lēmumā |
| PC5 | izdot un paziņot lēmumu saskaņā ar piemērojamajām procedūrām un atbilstoši piemērojamajiem konfidencialitātes un privātuma noteikumiem, kā arī piemērojamajos termiņos; | K5 | Piemērojamās procedūras lēmuma paziņošanai, tostarp *ADAMS* |
| PC6 | paziņot lēmumu *ADAMS*; | K6 | Kā izmantot *ADAMS* funkcijas attiecībā uz rezultātu pārvaldību |
|  |  | K7 | Piemērojamie termiņi procedūrām |
|  |  | K8 | Piemērojamie konfidencialitātes un privātuma noteikumi |
| Nodot un izklāstīt apsūdzību lietas izskatīšanas komisijai, lai tā varētu pieņemt lēmumu | PC1 | saskaņā ar piemērojamajām prasībām identificēt, sagatavot un paziņot juridiskos argumentus, kas nepieciešami lietas izskatīšanas komisijai; | K1 | Pieļaujamie pierādījumi |
| PC2 | identificēt jautājumus, kas saistīti ar otras puses / citu pušu juridiskajiem argumentiem, un lūgt paskaidrojumus saskaņā ar piemērojamajām prasībām; | K2 | Pierādīšanas pienākums |
| PC3 | sagatavot lieciniekus un ekspertus liecību došanai lietas izskatīšanas procesā, kā arī sagatavot viņu paziņojumus; | K3 | Lietas izskatīšanas komisijas procedūras |
| PC4 | nodrošināt, ka lieta ir sagatavota un tiek aizstāvēta lietas izskatīšanas komisijā, loģiski un pārliecinoši izklāstot visu attiecīgo informāciju; | K4 | Lietas izskatīšanas komisijas locekļu funkcijas un pienākumi |
| PC5 | izpildīt piemērojamos konfidencialitātes un privātuma noteikumus piemērojamajos termiņos; | K5 | Pierādījumu noteikumi |
|  |  | K6 | Piemērojamās prasības juridiskajiem argumentiem |
|  |  | K7 | Piemērojamie termiņi procedūrām |
|  |  | K8 | Piemērojamie konfidencialitātes un privātuma noteikumi |
| Pārbaudīt komisijas lēmumu, lai izlemtu, vai to pārsūdzēt, un noteiktu jomas, kurās veicami uzlabojumi | PC1 | reģistrēt lietas izskatīšanas komisijas lēmumu saskaņā ar piemērojamajām prasībām; | K1 | Piemērojamās prasības un procedūras, kas saistītas ar lietas izskatīšanas komisijas lēmumu apstrādi, paziņošanu un publiskošanu |
| PC2 | paziņot personai par lēmumu saskaņā ar piemērojamajām prasībām; | K2 | Piemērojamās prasības un procedūras pārsūdzību izskatīšanai, tostarp atbilstošs pamatojums, lai iesniegtu pārsūdzību |
| PC3 | ievērot organizatoriskās procedūras lēmuma publiskošanai; | K3 | Piemērojamie termiņi procedūrām |
| PC4 | novērtēt lēmumu, kā arī likumīgo un iespējamo pamatojumu pārsūdzībai, un izlemt to, kā rīkoties; | K4 | Piemērojamie konfidencialitātes un privātuma noteikumi |
| PC5 | novērtēt rezultātu pārvaldības procesu, kā arī identificēt un novērst jebkādas nozīmīgas novirzes no paredzamajiem rezultātiem; |  |  |
| PC6 | pārbaudīt lietas izskatīšanas komisijas lēmumu un veikt turpmākus pasākumus atbilstoši piemērojamajiem konfidencialitātes un privātuma noteikumiem, kā arī piemērojamajos termiņos. |  |  |

|  |  |  |  |  |
| --- | --- | --- | --- | --- |
| 3. Īstenot komunikāciju starp ieinteresētajām personām\* katrā procesa posmā | | | | |
| Sadarboties ar ieinteresētajām personām\*, lai iegūtu informāciju par antidopinga lietām | Izpildes kritēriji  Jums ir jāspēj: | | Zināšanas un izpratne | |
| PC1 | ja nepieciešams, pieprasīt attiecīgajām ieinteresētajām personām papildu informāciju vai izmeklēšanu; | K1 | Piemērojamie termiņi procedūrām |
| PC2 | rīkoties atbilstoši piemērojamajiem konfidencialitātes un privātuma noteikumiem, kā arī piemērojamajos termiņos; | K2 | Piemērojamie konfidencialitātes un privātuma noteikumi |
|  |  | K3 | Ieinteresētās personas, ar kurām jūs varat sadarboties, lai no tām iegūtu papildu informāciju, un kā to var darīt |
|  |  | K4 | Antidopinga organizāciju nozīme un nozīmīgums, ja tās sadarbojas partnerībā ar ieinteresētajām personām, un ieguvumi, kurus var panākt visas iesaistītās puses |
| Informēt ieinteresētās personas\* par procedūru katrā procesa posmā | PC1 | sniegt papildu informāciju ieinteresētajām personām atbilstoši piemērojamajiem konfidencialitātes un privātuma noteikumiem, kā arī piemērojamajos termiņos; | K1 | Piemērojamie termiņi procedūrām |
| PC2 | sniegt ieinteresētajām personām visus paziņojumus, kas ir sniegti personai, atbilstoši piemērojamajiem konfidencialitātes un privātuma noteikumiem, kā arī piemērojamajos termiņos; | K2 | Piemērojamie konfidencialitātes un privātuma noteikumi |
| PC3 | nodot *ADAMS* visus paziņojumus, kas sniegti personai, atbilstoši piemērojamajiem konfidencialitātes un privātuma noteikumiem, kā arī piemērojamajos termiņos; | K3 | Piemērojamās prasības attiecībā uz ieinteresēto personu informēšanu par rezultātu pārvaldības procesu |
| PC4 | informēt attiecīgās ieinteresētās personas par būtisku informācijas pārbaudes aizkavēšanos un tās iemesliem; | K4 | Kā izmantot *ADAMS* funkcijas attiecībā uz rezultātu pārvaldību |
| PC5 | informēt tiesībaizsardzības iestādes par iespējamiem krimināllikuma vai citu tiesību aktu pārkāpumiem; | K5 | Tiesībaizsardzības iestādes, kurām ir attiecīgā jurisdikcija |
|  |  | K6 | Piemērojamie tiesību akti, kas var tikt pārkāpti |
| Lai veicinātu citu antidopinga funkciju īstenošanu, noteikt jomas, kurās veicami uzlabojumi | PC1 | novērtēt savus rezultātu pārvaldības procesus un rezultātus, lai identificētu, vai ir tādas jomas, kurās var veikt uzlabojumus saistībā ar citām antidopinga funkcijām; | K1 | Attiecīgās antidopinga funkciju kategorijas un pienākumi, kas veicina rezultātu pārvaldības procesu |
| PC2 | nodrošināt, ka citas personas, kas veic citas antidopinga funkcijas, izprot to, kā tās var sniegt labāku atbalstu rezultātu pārvaldības procesā. |  |  |

**Prasmes**

Saskaņā ar rezultātiem, ko sniedza rezultātu pārvaldības profesionāļu aptauja, kas 2021. gadā tika veikta visā antidopinga nozarē, tika atzīts, ka prasmju saraksts ir profesijai nepieciešams. Turpmāk ietvertajā sarakstā sīki uzskaitītas prasmes, ko 75 % aptaujāto uzskatīja par būtiskām. Jānovērtē šādas to kandidātu prasmes, kuri piesakās rezultātu pārvaldības profesionāļa amatam:

* + spēja strādāt ar sensitīvu informāciju un saglabāt konfidencialitāti;
  + rakstīšana;
  + plānošana;
  + spēja sadarboties komandā;
  + analītiskā un loģiskā domāšana;
  + laika pārvaldība / prioritātes noteikšana;
  + lēmumu pieņemšana;
  + spēja strādāt ar iekšējām un ārējām ieinteresētajām personām;
  + kritiskā domāšana;
  + stratēģiskā domāšana;
  + runāšana;
  + vēlme un spēja mācīties;
  + klausīšanās;
  + spēja strādāt stresa apstākļos;
  + spēja sīki un precīzi reģistrēt procesus;
  + spēja izmantot teksta apstrādes izklājlapas, sociālos plašsaziņas līdzekļus, datu vizualizāciju un saziņu e-pastā;
  + spēja veikt vairākus uzdevumus vienlaikus;
  + risku analīze;
  + projekta vadība;
  + spēja iepazīstināt ar sarežģītu tehnisko saturu un tēmām saistošā un vienkāršā valodā/formātos;
  + spēja izstrādāt, uzrakstīt un rediģēt juridiskos dokumentus;
  + spēja sniegt un saņemt atgriezenisko saiti.

**Sadarbības partneri**

*WADA*, vadot normatīvu izstrādes darbu, lai izstrādātu amatu aprakstus, sadarbojas ar ieinteresētajām personām un *WADA* tehniskajām grupām. Izstrādāšanas darbu attiecībā uz rezultātu pārvaldību veica Tehniskā darba grupa, kuras sastāvā bija:

* **Daniels Tomass Kims** [***Daniel Thomas Kim***] (*FIFA*);
* **Džeimss Leings** [***James Laing***] (Apvienotās Karalistes Antidopinga birojs);
* **Kataoka Akira** [***Kataoka Akira***] (Japānas Antidopinga aģentūra);
* **Kevins Bīns** [***Kevin Bean***] (Kanādas Sporta ētikas centrs);
* **Laura Gallo** [***Laura Gallo***] (Vieglatlētikas integritātes vienība);
* **Lusjāna Korrēja** [***Luciana Correa***] (*Autoridade Brasileira de Controle de Dopagem*);
* **Njeri Onjango** [***Njeri Onyango***] (*ADAK* Lietu izskatīšanas komisijas locekle);
* **Tarinda Puta** [***Tharinda Puth***] (*WADA*);
* **Tomā Delē** [***Thomas Delaye***] (Pasaules Badmintona federācija);
* **Zindzi Sitoto** [***Zinzi Sitoto***] (Starptautiskā Paraolimpiskā komiteja).

Šo grupu vadīja antidopinga nozares izglītības profesionāļi:

* **Dāvids Millers** [***David Müller***] (Austrijas *NADA*);
* **Eriks Deivens** [***Erik Duiven***] (*Dopingautoriteit*).

# Kvalitātes vadība

**Versija: 1.0**

*\* Lai gan WADA šo dokumentu regulāri atjauninās, lai nodrošinātu, ka tas ir aktualizēts, 1.0 versija ir īpaši publicēta kā izmēģinājumprojekta daļa, un tā tiks pārskatīta pēc izmēģinājumu noslēgšanas.\**

**Apstiprinājusi:** *WADA* Izglītības komiteja

**Apstiprināšanas datums:** 2021. gada novembris

**Publicēšanas datums:** 2021. gada decembris

# Glosārijs

*(Šajā glosārijā ietvertās definīcijas ir ņemtas no 2021. gada Pasaules antidopinga kodeksa un 2021. gada Starptautiskā rezultātu pārvaldības standarta, vai arī tās ir saskaņotas ar šiem dokumentiem.)*

### Antidopinga noteikumu pārkāpumi

Pasaules antidopinga kodeksā norādīti apstākļi un rīcība, kas uzskatāmi par antidopinga noteikumu pārkāpumiem; turpmāk uzskaitīti šie apstākļi un rīcība, kas uzskatāmi par antidopinga noteikumu pārkāpumiem:

1) aizliegtas vielas, tās metabolītu vai marķieru klātbūtne sportista paraugā;

2) sportists lietojis vai mēģinājis lietot aizliegtu vielu vai aizliegtu metodi;

3) sportista izvairīšanās no paraugu vākšanas, atteikšanās ierasties vai neierašanās uz paraugu vākšanu;

4) sportista informācijas nesniegšana par savu atrašanās vietu;

5) sportista vai citas personas veikta falsifikācija vai falsifikācijas mēģinājums kādā no dopinga kontroles posmiem;

6) sportista vai sportista atbalsta personas īstenota aizliegtas vielas vai aizliegtas metodes glabāšana;

7) aizliegtas vielas vai aizliegtas metodes izplatīšana vai izplatīšanas mēģinājums, ko veic sportists vai cita persona;

8) sportistam sacensību laikā kāds sportists vai cita persona ievada aizliegtu vielu vai attiecībā uz viņu lieto aizliegtu metodi vai arī mēģina veikt kādu no šīm abām darbībām, vai arī sportistam ārpus sacensībām ievada tādu aizliegtu vielu vai attiecībā uz viņu lieto tādu aizliegtu metodi, kas ir aizliegta ārpus sacensībām, vai arī tiek mēģināts veikt kādu no šīm abām darbībām;

9) sportista vai citas personas līdzdalība vai līdzdalības mēģinājums;

10) aizliegta biedrošanās, kurā iesaistās sportists vai cita persona;

11) sportista vai citas personas darbības ar mērķi atrunāt no ziņošanas iestādēm vai represijas šādas ziņošanas dēļ.

### Piemērojamās procedūras, prasības, noteikumi un termiņi

Visas procedūras, prasības, noteikumi un termiņi, kas noteikti Pasaules antidopinga kodeksā, Starptautiskajā rezultātu pārvaldības standartā un saistītajās vadlīnijās, organizatoriskajās specifikācijās un/vai valsts normatīvajos aktos.

### Sekas

Ja sportists vai cita persona pārkāpj kādu antidopinga noteikumu, tā sekas var būt viens vai vairāki no šādiem sodiem:

a) anulēšana ir konkrētajās sacensībās vai sporta pasākumā gūto sportista rezultātu anulēšana, piemērojot visas no tā izrietošās sekas, tostarp atsavinot visas medaļas, punktus un balvas;

b) diskvalifikācija nozīmē to, ka sportistam vai citai personai antidopinga noteikumu pārkāpuma dēļ uz noteiktu laiku ir aizliegts piedalīties sacensībās vai citos pasākumos, kā arī aizliegts saņemt finansējumu, kā noteikts Kodeksa 10.14.1. pantā;

c) pagaidu aizliegums piedalīties sacensībās nozīmē to, ka sportistam vai citai personai uz laiku ir aizliegts piedalīties sacensībās vai pasākumā, līdz tiek pieņemts galīgais lēmums lietā, ko skata saskaņā ar 8. pantu;

d) finansiālas sekas nozīmē finansiālas sankcijas par antidopinga noteikumu pārkāpumu vai lai atlīdzinātu izmaksas, kas saistītas ar šādu pārkāpumu, un

e) informācijas publiskošana ir informācijas izplatīšana vai sniegšana plašai sabiedrībai vai citām personām, ne tikai tām, kas ir tiesīgas saņemt iepriekšēju paziņojumu saskaņā ar 14. pantu. Komandu sporta veidos 11. pantā paredzētās sekas var vērst arī pret komandām.

### Persona

Jebkura fiziska persona, organizācija vai cita struktūra, kurai saistoši ir antidopinga noteikumi; tostarp (bet ne tikai) sportisti un sportistu atbalsta personāls.

### Ieinteresētās personas

Iekšējas un ārējas personas, kas ir iesaistītas iespējamā(-o) antidopinga noteikumu pārkāpuma(-u) lietā vai ir saistītas ar šādu lietu, tostarp (bet ne tikai) dopinga kontrolieri, pavadoņi, iespējamie liecinieki, sportisti, treneri, sporta organizācijas, starptautiskās federācijas, citas antidopinga organizācijas, laboratorijas, *WADA*.

# *GLDF* pārskats

Viena no sešām *WADA* prioritātēm saskaņā ar Pasaules Antidopinga aģentūras 2020.–2024. gada stratēģisko plānu ir “palielināt ietekmi”. Saskaņā ar vienu no šīs prioritātes galvenajām iniciatīvām aģentūra ir apņēmusies “izstrādāt mācību programmas un kvalifikācijas standartus antidopinga profesionāļiem, lai uzlabotu antidopinga nozares darbinieku profesionalitāti un palielinātu to spējas”.

Tādēļ 2020. gada aprīlī *WADA* Izglītības nodaļa sāka izstrādāt Globālās mācību un profesionālās pilnveides pamatnostādnes (*GLDF*), kas tiek izmantotas, lai sagatavotu īpašas, standartizētas mācības dažādiem antidopinga profesionāļu amatiem un darītu tās pieejamas antidopinga organizācijām (ADO) un citām ieinteresētajām personām, kas pieder antidopinga kopienai visā pasaulē. *GLDF* ir noteikti amatu apraksti, profesionālie standarti un globālās mācību un profesionālās pilnveides aktivitātes profesionāļu amatiem antidopinga nozarē.

*WADA* ir izmantojusi profesionālos standartus, lai izstrādātu kvalifikācijai atbilstošas mācību programmas. Tos var lasīt līdztekus:

1) atbilstošā amata pienākumu aprakstam – vienkāršam dokumentam, kurā izskaidroti galveno antidopinga profesionāļu amatu svarīgākie raksturojumi un kuru var izmantot par pamatu darba apraksta izstrādāšanai gadījumos, kad ADO vēlas nokomplektēt attiecīgā amata vietu;

2) antidopinga pamatkompetenču pamatnostādnēm, kurās sīki aprakstītas vispārpieņemtās vērtības un kompetences dažādiem amatiem antidopinga nozarē.

*\*\* Profesionālie (aroda) standarti ir labas prakses paraugi, un tie raksturo paredzēto kompetences standartu attiecīgajam amatam. Tos nedrīkst sajaukt ar starptautiskajiem standartiem, kuri ir dokumentu kopums, kura (tāpat kā Pasaules antidopinga kodeksa) uzdevums ir saskaņot antidopinga politiku, noteikumus un nolikumus antidopinga organizācijās (ADO) attiecībā uz noteiktām antidopinga programmu tehniskajām un operatīvajām daļām.\*\**